NaiveNeuron/SloPal huggingface dataset:
Dostál, Ondrej, poslanec NR SR (2022-09-27):
Pán poslanec Osuský, povedal si, že na dobrý čin nie je nikdy neskoro, ale tým dobrým činom nie je len ratifikácia vstupu Fínska a Švédska do Severoatlantickej aliancie v Slovenskej republike, ale aj samotný tento vstup oboch krajín do NATO. Tento vstup a ich rozhodnutie uchádzať sa o členstvo v NATO, ale aj celá súčasná situácia vyvracajú mýty, ktoré sme tu mali hojne už dlhé desiatky rokov. Jeden z tých mýtov hovorí, že NATO je prežitok a že by sa podobne ako Varšavská zmluva mal rozpustiť, druhý z populárnych mýtov hovorí, že alternatívnou cestou pre Slovensko je nie členstvo vo vojenských blokoch, ale neutralita. No oba tieto mýta sú nezmyselné. Ruská agresia proti Ukrajine ukazuje, že NATO nie je prežitok. Všetci normálni ľudia vnímajú, že ako člen Severoatlantickej aliancie je Slovensko bezpečnejšie, než by bolo mimo nej, že hrozba pre našu bezpečnosť a suverenitu nie je len hypotetická a teoretická, ale reálna a veľmi akútna. A práve Fínskom a Švédskom argumentovali často zástancovia neutrality, že vidíte, ide to, ide to aj bez NATO. No nie, nejde to aj bez NATO, aj Fínsko a Švédsko si zoči-voči ruskej agresii proti Ukrajine uvedomili, že nie je reálnou cestou byť neutrálni, že treba spájať sily. Presne to sa deje v Severoatlantickej aliancii a presne to by mali podporovať všetky demokratické politické sily bez ohľadu na to, či sú vo vládnej koalícii, alebo sú v opozícii, či sú pravicové, ľavicové, aký názor majú na kultúrno-etické otázky. Myslím si, že všetci demokrati sa v tomto hlasovaní spoja a budú hlasovať za.
Kollár, Boris, predseda NR SR (2022-10-18):
Budeme pokračovať v rokovaní, pravdepodobne už sú teraz faktické, tak s ďalšou faktickou alebo s prvou faktickou poznámkou vystúpi pán poslanec Osuský. Nech sa páči, pán poslanec. Ostatných kolegov poprosím, aby sa utíšili, sadli si, zaujali miesto v sále, nevyrušovali a prosím vás pekne, pánovi poslancovi dve minúty, aby som ho teraz neobral čas. Nech sa páči.
Migaľ, Samuel, poslanec NR SR (2024-09-10):
Ďakujem pekne, pán predsedajúci. Ja si dovolím vysloviť návrh na prijatie uznesenia, že budeme ako poslanci Národnej rady Slovenskej republiky dodržiavať a rešpektovať uznesenia a závery rokovania parlamentných výborov. Odôvodnenie: Dnes sme si za prítomnosti opozície v plnom počte na vyhradenom výbore pre obranu a bezpečnosť vypočuli apel prezidenta Policajného zboru Ľubomíra Soláka, aby poslanci nepolitikárčili s témou bombových hrozieb a bombových útokov, pretože verejnými vyjadreniami niektorí politici len zbytočne traumatizujú spoločnosť a nepodloženými informáciami spôsobujú marenie vyšetrovania. Dodám písomne. Ďakujem pekne.
P. Paška, predseda NR SR: (2008-02-13):
Pán poslanec Bauer, nech sa páči.
Žitňanská, Lucia, poslankyňa NR SR (2013-09-18):
Chcem poďakovať kolegom za faktické poznámky. Ďakujem.
Kollár, Boris, predseda NR SR (2023-05-18):
Prosím, prezentujme sa a hlasujeme. (Reakcie z pléna.) (Hlasovanie.) Prítomných 134 poslancov, za 85, proti 35, zdržalo sa 14. Uvedený návrh sme schválili. Pristúpime k... sme v treťom čítaní . Otváram rozpravu v rámci tretieho čítania. Hlási sa z poslancov niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
T. Cabaj, podpredseda NR SR: (2009-12-10):
Ďalšiu otázku položil pán poslanec Džurina, nie je prítomný. Nebude sa odpovedať. Pani poslankyňa Sabolová nie je prítomná. Nebude sa odpovedať. Ďalšiu otázku má tiež pani poslankyňa Sabolová. Otázku č. 12 položila pani poslankyňa Zdenka Kramplová. Položila ju ministrovi pôdohospodárstva Slovenskej republiky Vladimírovi Chovanovi. Podľa informácie podpredsedu vlády zastupovať ho bude pán minister Medveď. Dovoľte, aby som prečítal otázku: „V súvislosti s rozsudkom Európskeho súdu pre ľudské práva vo veci urbárska obec Trenčianske Biskupice verzus SR malo MP SR pripraviť návrh novely zákona č. 64/1997 Z. z. a zaslať ho na posúdenie Výboru ministrov RE. Kedy MP SR zaslalo tento návrh a aké stanovisko k nemu prijal výbor RE?“ Nech sa páči, pán minister, odpovedajte.
P. Paška, predseda NR SR: (2009-09-11):
(Hlasovanie.) 121 prítomných, 91 bolo za, 29 sa zdržalo, 1 nehlasoval. Schválili sme návrh novely zákona č. 194/1998 Z. z. o šľachtení a plemenitbe hospodárskych zvierat. Pani poslankyňa Košútová uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení zákona č. 601/2008 Z. z. Je to tlač 1081.
Vorobelová, Slavěna, poslankyňa NR SR (2022-10-05):
Ďakujem veľmi pekne za slovo. Ja len, že je mojou povinnosťou podporiť tento návrh zákona a udivuje ma vôbec, že takýto zákon musí byť predkladaný. Pretože by to malo byť automatické a verím, že ľudia v tomto pléne a poslanci majú ešte zdravý rozum a tento návrh zákona podporia.
Šeliga, Juraj, podpredseda NR SR (2020-11-04):
Pani poslankyňa Kozelová.
Bugár, Béla, podpredseda NR SR (2016-10-26):
Prezentujme sa a hlasujme. (Hlasovanie.) Prítomných 140 poslancov, za 46, proti 22, 70 sa zdržali hlasovania, 2 nehlasovali. Konštatujem, že tento návrh sme neschválili. Budeme teraz pokračovať hlasovaním o bode 68 programu o návrhu poslancov Jurzycu, Galka, Rajtára, Hegera, Štarchoňa na vydanie zákona, ktorým sa mení a dopĺňa zákon č. 523/2004 Z. z. (tlač 267), to je o rozpočtových pravidlách verejnej správy. Pán poslanec Kotleba, pardon, pán poslanec Martin Kotleba, nech sa páči, ako spravodajca máte slovo. (Hlasovanie o návrhu poslancov Národnej rady Slovenskej republiky Eugena Jurzycu, Ľubomíra Galka, Jozefa Rajtára, Eduarda Hegera a Petra Štarchoňa na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 267.)
Jurinová, Erika, podpredsedníčka NR SR (2013-05-23):
Ďakujem pekne. Vyhlasujem krátku prestávku. (Krátka prestávka.) (Po prestávke.)
Hrnčiar, Andrej, podpredseda NR SR (2016-09-12):
Pán poslanec Viskupič.
Gajdoš, Peter, minister obrany SR (2019-02-01):
Vážená pani predsedajúca, vážené pani poslankyne, páni poslanci, na základe riešenia uvedených zákonov, samozrejme, zákon o ozbrojených silách (321) a zákon o Vojenskej polície, sú to dva rozdielne zákony z dôvodu toho, že aj Legislatívna rada vlády nám takýmto spôsobom odporučila riešiť uvedenú záležitosť. A v zákone 124 sa neriešia iba uniformy, ale riešia sa napríklad aj používanie prostriedkov na likvidáciu, alebo teda prerušenie letu dronov. Sú tam rôzne záležitosti, zároveň možnosti riešenia priestupkov v zmysle priestupkového zákona Vojenskou políciou, pretože v rámci pripomienkového konania, tak ako som už minule spomínal, bola jednoznačná požiadavka, v inom prípade by nám nebol prešiel ten zákon. Bola zásadná pripomienka, ktorú sme si s ministerstvom vnútra vysvetlili. Oni jednoznačne nechcú navyšovať alebo rozširovať zákon o priestupkoch 372, ale chcú a trvali na tom, aby to bolo v týchto dvoch zákonoch. Ja som presvedčený o tom, že sme spravili dobrú vec, pretože musím povedať, že asi v predchádzajúcich novelách zákona alebo nového zákona 281 sa na to, alebo sa to opomenulo, ostatné bezpečnostné zložky to majú. Takže sme zjednali, dá sa povedať, nápravu. Pokiaľ vám to takto stačí. Som presvedčený o tom, že to bude pozitívne. Nie je to proti nikomu namierené, tak ako tu boli minule otázky od pani poslancov, od pánov poslancov a pani poslankýň, ale je to skutočne zabránenie tomu, aby nebolo zneužívaná táto uniforma všeobecne, ten typ, ktorý je priemyselným vlastníctvom. Ďakujem.
Dostál, Ondrej, poslanec NR SR (2017-01-31):
Ďakujem, pán poslanec, za vaše vystúpenie. Správne ste poukázali na na to, že otázka výhod, ktoré štát poskytuje cirkvám, nesúvisí bezprostredne so samotnou registráciou a špeciálne to platí o otázke financovania, o čom sa vo svojom príspevku zmieňoval aj pán poslanec Budaj. A treba poukázať na to, že v zákone o slobode náboženskej viery nie je riešené financovanie cirkví, financovanie cirkví je riešené v zákone o hospodárskom zabezpečení cirkví a náboženských spoločností štátom, čiže v niečom úplne inom. Súhlasím aj s tým, že systémovejšie a správnejšie riešenie by bolo začať debatu o celkovom modele prístupu štátu k cirkvám a náboženským spoločnostiam, že je tam možné zvoliť nejaký model buď viacstupňovej registrácie, alebo, alebo splnenia podmienok, ktoré by sa vyžadovali napríklad na to, aby, aby cirkvi dostávali nejaký štátny príspevok, alebo sa, začať debatu o odluke cirkvi od štátu, ako na to upozornil aj pán poslanec Budaj. Ale za veľmi dôležité považujem to vaše upozornenie na znenie zákona o združovaní občanov, pretože tu sa tak veľmi jednoducho odbilo, že dobre, no nebudú môcť byť zaregistrovaní ako cirkev alebo náboženská spoločnosť, tak nech sa zaregistrujú ako občianske združenie. No ale čo s tým v situácii, keď zákon o združovaní občanov vylučuje alebo priamo zakazuje, aby občianske združenia nahrádzali úlohu cirkví?
Dostál, Ondrej, poslanec NR SR (2024-01-11):
Ďakujem, pán minister. Rozumiem vášmu zaskočeniu. Tým, že som ani ja nečakal, že pri takom množstve otázok poslancov SMER-u príde aj na moju otázku, ale teda nejako sa stalo, že poslanci SMER-u viacerí položili tie isté otázky tým istým ministrom, a teda zrejme sa navzájom neinformovali o tom, že kladú tie isté otázky, tak nebolo potom potrebné klásť doplňujúce otázky. Ale ďakujem vám teda za odpoveď, ktorá asi nebola odpoveďou od ministra obrany, ale alebo teda od ministra spravodlivosti, ktorý bol predkladateľom kompetenčného zákona, ale teda vás, lebo vás sa to tiež priamo týka. Ale nemôžem súhlasiť s tým, že sa nič nemení, lebo ministerstvo hospodárstva, ktoré vydáva licencie, dostáva záväzné stanovisko doteraz od ministerstva zahraničných vecí a Slovenskej informačnej služby pri tom druhom zákone a teraz má to záväzné stanovisko prejsť iba na ministerstvo obrany. Takže áno, vy sa môžete vyjadrovať, ale záväzné stanovisko už bude dávať iba ministerstvo obrany. Takže niečo sa mení a mení sa v neprospech vášho rezortu, v neprospech Slovenskej informačnej služby. A tá argumentácia pani prezidentky je, že ministerstvo obrany nemusí a v istom ohľade technicky ani nemôže disponovať takou kvalitou informácií o stave ľudských práv, bezpečnosti, stavu demokracie a jej ohrozenia v tretích krajinách, akou disponuje z dôvodu svojej činnosti ministerstvo zahraničných vecí a Slovenská informačná služba. Tieto informácie sú životne dôležité pri posúdení žiadosti o udelenie licencie pre obchodovanie s dotknutými výrobkami z pohľadu zahraničnopolitických, bezpečnostných alebo obchodnopolitických záujmov Slovenskej republiky. A ja som sa spýtal preto, lebo budeme tu zajtra hovoriť o novele kompetenčného zákona, ktorú pani prezidentka vetovala, a predpokladám, že žiadne odpovede na to nedostaneme, tak aspoň využívam hodinu otázok.
Pellegrini, Peter, predseda NR SR (2024-02-06):
S procedurálnym návrhom pani poslankyňa Marcinková.
Zmajkovičová, Renáta, podpredsedníčka NR SR (2014-01-31):
Pán poslanec Mičovský.
Hrnčiar Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 115, za 2, proti 57, zdržalo sa 52, nehlasovali 4. Konštatujem, že tento bod sme neschválili.
Pčolinský, Peter, podpredseda NR SR (2022-12-05):
Vyhlasujem rozpravu za skončenú. Chce ešte zaujať stanovisko navrhovateľ? Nie. Pán spravodajca? Nech sa páči.
Jurinová, Erika, podpredsedníčka NR SR (2013-03-19):
Pán poslanec Bagačka.
Ďuriš Nicholsonová, Lucia, podpredsedníčka NR SR (2018-12-03):
S reakciou pán poslanec Fecko.
Blanár, Juraj, podpredseda NR SR (2023-03-31):
Pán poslanec Vašečka.
Fico, Robert, poslanec NR SR (2021-09-16):
Ďakujem pekne. Pán predseda, navrhujem zaradiť ako bod programu správu vlády Slovenskej republiky o krokoch na elimináciu dopadov prudkého nárastu cien energií a rovnako dopadov otvorenia medzinárodného plynovodu Nord Stream 2 na štátny rozpočet Slovenskej republiky. Dôvody sú evidentné. Vláda ignoruje totálne to, že môže dôjsť až k 15-percentnému navýšeniu cien elektriny, rovnako dôjde k prudkému navýšeniu ceny plynu. A nás trápi aj to, že vláda vôbec nereaguje na obrovské riziko, ktoré príde o niekoľko rokov, že nastane prudký pokles tranzitu plynu cez územie Slovenska, čo bude znamenať stratu na príjmoch štátneho rozpočtu. Chceme od vlády Slovenskej republiky, aby sa k týmto aktuálnym výzvam postavila čelom, a nie zadkom, ako to robí doteraz. Ďakujem pekne.
Gibalová, Monika, poslankyňa NR SR (2015-06-30):
Ďakujem pekne. Vážený pán predseda, dajte hlasovať o postúpení tohto návrhu zákona do druhého čítania.
Vitteková, Anna, poslankyňa NR SR (2011-03-22):
Ďakujem. Prosím, pán predsedajúci, dajte hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
R. Zajac, minister zdravotníctva SR: (2005-06-29):
Ja to hovorím, ako to je, samozrejme, čím viac peňazí dostaneme do systému, tým kvalitnejšie zdravotníctvo budeme vedieť poskytovať a tá priorizácia je, aby sme ho poskytovali tam, kde ho najviac teraz potrebujeme. To znamená, my priorizujeme, celý balík prioritne orientujeme na neodkladnú starostlivosť a až čo ostane na kúpele, na odkladnú, elektívnu, plánovanú, následnú a neviem akú. Ešte bol celkom zaujímavý návrh pána poslanca Pašku ohľadom  stomatológie. Ja som sa nad tým aj zamyslel, ale, žiaľbohu, myslím si, že by dokonca ten jeden návrh sme aj mohli ešte posúdiť a prijať, to bolo ohľadom tých preventívnych prehliadok, aj ohľadom tých detí. Ale chcem povedať jednu vec, že skôr sa prikláňam, že nie, pretože síce stomatológovia cez komoru tvrdia, že sa im tento zákon zle vykoná, alebo nedá vykonať, ale v aplikačnej praxi sme žiadne problémy nezaznamenali, ledaže poisťovňa nie je schopná včas uvoľňovať zdroje na povinnú prevenciu. Ale to je už trošku problém aj Úradu pre dohľad, pretože ak je v zákone napísaná preventívna prehliadka ako bezplatná, dokonca ňou podmieňujeme vykonanie ďalšej bezplatnej zdravotnej starostlivosti, tak potom poisťovne toto  musia prioritne hradiť, a teda problém nie je v počtoch a v texte zákona, ale problém je, že zdravotné poisťovne, toto zrejme bude činnosť úradu, týmto smerom budeme musieť zamerať aj činnosť úradu, aby kontroloval, či objednávajú dostatok preventívnych prehliadok a či ich platia, tak ako sa patrí. Takže moje stanovisko je, že k tým pozmeňujúcim návrhom s výnimkou pána poslanca Bódyho, toho jedného, kde ten neuromuskulárne choroby chcel preniesť, ten by som podporil, to je naozaj malá skupina ľudí, i keď by som ja, pán poslanec, skôr uvažoval cez výnimku poisťovne, pretože to vie dokumentovať, lebo ak ten človek pracuje, ale, prosím, tam to treba spraviť a sú to aj také tie veľmi nepríjemné ochorenia, s tým by som súhlasil. Nebude to veľká záťaž, nejaká bude, ale tie ostatné nie. Ďakujem pekne.
Kremský, Peter, poslanec NR SR (2022-12-02):
Pán predseda, v rozprave vystúpil jeden poslanec, nepredložil žiadny pozmeňujúci návrh. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2022-10-05):
Vážené panie poslankyne, vážení páni poslanci, pokračujeme v popoludňajšom rokovaní jedenásteho dňa 72. schôdze Národnej rady Slovenskej republiky. Podľa odsúhlasenej zmeny programu sme mali pristúpiť k rokovaniu v druhom čítaní o vládnom návrhu zákona o dani z výhody získanej v dôsledku osobitnej situácie na trhu s ropou, tlač 1026. Vzhľadom na to, že navrhovateľ sa v rokovacej sále nenachádza, tento bod prerokujeme na záver. V rokovaní budeme teraz pokračovať v prerušenej rozprave v druhom čítaní o zákone z 22. júna 2022, ktorým sa mení a dopĺňa zákon č. 343/2015 o verejnom obstarávaní, vrátenom prezidentkou Slovenskej republiky na opätovné prerokovanie Národnou radou, tlač 1084. Do rozpravy sa prihlásil spoločný spravodajca z výboru pre hospodárske záležitosti poslanec Peter Vons, ktorému odovzdávam slovo. Pripraví sa ešte pán poslanec Ondrej Dostál ako posledný ústne prihlásený rečník. (Pokračovanie rokovania o zákone z 22. júna 2022, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa dopĺňa zákon č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky , tlač 1084.)
Ľ. Petrák, poslanec: (2008-02-06):
Aby bolo všetkým jasné, o koho ide, a je to predovšetkým pre budúcnosť, tak sú to tí traja páni, ktorí vraj v záujme zachovania demokracie na Slovensku neváhali zneužiť tlačový zákon na zablokovanie Lisabonskej zmluvy, čím vzali za rukojemníkov svojich rozmarov celú Európsku úniu. Ja si myslím, že to treba povedať absolútne jasne, tak, aby to bolo aj pre budúcnosť zachované a aby to bolo jasné aj pre tých, ktorí nemajú možnosť vizuálneho kontaktu s rokovacou sálou. Ďakujem pekne. (Potlesk.)
Grendel, Gábor, podpredseda NR SR (2023-01-24):
Pán poslanec Karol Kučera. (Ruch v sále a zaznievanie gongu.)
J. Laššáková, poslankyňa: (2009-02-10):
A čo sa týka vášho návrhu hlasovania, domnievam sa, že takýto návrh nie je možný a nie je v súlade s rokovacím poriadkom. Poslanec pokiaľ podá pozmeňujúci návrh, ktorý sa dotýka niektorého bodu spoločnej správy, môže tento bod spoločnej správy vyňať na osobitné hlasovanie alebo môže dať osobitne hlasovať o jednotlivých bodoch. Ale gestorský výbor, tak ako je to uvedené v rokovacom poriadku, je výbor, ktorý zhromažďuje pozmeňujúce návrhy, ktoré boli predložené vo výboroch, navrhuje spôsob hlasovania a odporúča, ako o týchto návrhoch hlasovať. To, ako ste to vy, pán poslanec, uviedli, asi teraz ťažko posúdiť. A zrejme asi sa poradíme aj s legislatívou, ako v tomto prípade postupovať. Ale zrejme ten celý návrh, ktorý dal gestorský výbor, je v podstate týmto nabúraný. A myslím si, že, aspoň ja sa nepamätám, že... (Prerušenie vystúpenia časomierou.)
Bugár, Béla, podpredseda NR SR (2011-05-24):
Pán poslanec Ondruš.
Šimečka, Michal, podpredseda NR SR (2024-06-14):
Ďakujem veľmi pekne. Do rozpravy som nedostal žiadnu písomnú prihlášku, preto sa pýtam, či sa niekto chce prihlásiť ústne. Nie je tomu tak, vyhlasujem všeobecnú rozpravu za skončenú. Ani pán navrhovateľ a asi ani pani spravodajkyňa už sa k nej nechcú vyjadriť, a preto prerušujem rokovanie o tomto bode a ideme ďalej. Nasledujúcim bodom programu je prvé čítanie o návrhu poslancov Mariána Viskupiča a Jany Bittó Cigánikovej na vydanie zákona, ktorým sa mení zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov, tlač 340. Dávam slovo poslancovi Mariánovi Viskupičovi, aby návrh zákona uviedol. Nech sa páči. (Rokovanie v prvom čítaní o návrhu poslancov Národnej rady Slovenskej republiky Mariána Viskupiča a Jany Bittó Cigánikovej na vydanie zákona, ktorým sa mení zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , tlač 340.)
Blanár, Juraj, poslanec NR SR (2010-07-08):
Sľubujem. (Potlesk.)
Grečková, Lea, poslankyňa NR SR (2014-01-31):
Vážený pán predseda, pán minister, kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 264 určil za spravodajkyňu k vládnemu návrhu zákona, ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov a ktorým sa menia a dopĺňajú niektoré zákony, tlač 832. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v príslušných paragrafoch rokovacieho poriadku Národnej rady v znení neskorších predpisov, ako aj iné náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade s Ústavou Slovenskej republiky a ostatnými všeobecne záväznými právnymi predpismi, ako aj s medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajkyňu vyplývajú z príslušných paragrafov zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 9. januára 2014 č. 820 a podľa § 71 rokovacieho poriadku Národnej rady navrhujem, aby návrh zákona prerokovali výbory: ústavnoprávny výbor, výbor pre hospodárske záležitosti a výbor pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania v Národnej rade v prvom čítaní. Pán predseda, skončila som. Prosím, otvorte rozpravu.
Zmajkovičová, Renáta, podpredsedníčka NR SR (2014-04-03):
Pán minister, skončili ste?
Remišová, Veronika, poslankyňa NR SR (2017-06-20):
Pán poslanec, vaše rozčuľovanie sa tu v pléne je len zbytočná dymová clona. Samozrejme, dymovou clonou je aj akože boj proti extrémizmu strany SMER. Nebojte sa, SMER vašu stranu nikdy nezruší, pretože vás životne potrebujú. Vy ste v podstate štvrtý koaličný partner strany SMER, ukázalo sa to aj na súčasnom hlasovaní pri voľbe generálneho riaditeľa RTVS (potlesk), kedy ste hlasovali spoločne so SMER-om, a je to jedno z kľúčových, z kľúčových hlasovaní tejto vlády, ktoré od marca, od začiatku volebného obdobia sme tu mali. Vy tu rozprávate, že ste skutočná opozícia. Ale ešte raz, v kľúčových veciach hlasujete spolu so SMER-om, čiže môžete si rovno na čelo napísať, sme štvrtý koaličný partner SMER-u. Takže nebojte sa, vašu stranu SMER nezruší, ste v bezpečí. (Potlesk.)
Šimečka, Michal, podpredseda NR SR (2023-12-14):
Ďakujem veľmi pekne. Pán poslanec Truban.
Laššáková, Jana, podpredsedníčka NR SR (2015-05-26):
Počuli sme to už všetko.
Laššáková, Jana, podpredsedníčka NR SR (2013-12-04):
S reakciou pán poslanec Blanár, nech sa páči.
Krajkovič, Mikuláš, poslanec NR SR (2019-02-06):
Vážený pán predsedajúci, dovoľte, aby som podal spravodajskú správu k predmetnému návrhu zákona. V súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 22. marca 2019 a v gestorskom výbore do 25. marca 2019. Toľko, pán predsedajúci, otvorte rozpravu.
V. Veteška, podpredseda NR SR: (2004-09-09):
V. Béreš, poslanec: Vážený pán predsedajúci, vážené poslankyne a poslanci, vážený pán minister, dovoľte len pár slov k atómovému zákonu. Skôr ako prednesiem svoj pozmeňujúci návrh, chcel by som len povedať, že dosiaľ žiadne ustanovenie zákona nehovorilo konkrétne o kategorizácii atómového odpadu. Chcel by som povedať, že vlastne zákon o odpadoch, ktorý je v gescii ministerstva životného prostredia, neupravoval iste veľmi špecifickú oblasť a to je vlastne jadrový odpad, preto vlastne týmto pozmeňujúcim návrhom by som sa chcel pokúsiť takpovediac precizelovať ustanovenie, ktorým by bolo jednoznačné, aby Úrad jadrového dozoru vykonával kategorizáciu jadrového odpadu. Následne Úrad jadrového dozoru by vytvoril útvar, odbor alebo organizáciu, ktorá by evidovala tento jadrový odpad a tým pádom by vlastne každý prevádzkovateľ a tým pádom aj producent jadrového odpadu bol povinný prakticky nahlasovať počty, množstvo tohto jadrového odpadu a vznikla by presná evidencia. Chcel by som teda predniesť svoj pozmeňujúci návrh. 1. K § 4 ods. 1 vkladá sa písmeno 1 „spracováva kategorizáciu jadrového odpadu“. 2. K § 21 vkladá sa nový ods. 4: „Evidenciu všetkých známych jadrových odpadov podľa kategorizácie vedie organizácia stanovená príslušným vykonávacím predpisom.“ Odôvodnenie. V súčasnosti neexistuje žiadna kategorizácia ani evidencia jadrových odpadov, pretože zákon č. 17/1992 Zb. v znení neskorších predpisov o životnom prostredí neobsahuje jadrovú problematiku. A zároveň je vhodné, aby problematiku jadrových odpadov, ich evidenciu a kontrolu upravoval práve atómový zákon. Na záver by som len chcel povedať, že dosiaľ skoro len teoreticky boli vždycky vlastne naznačené, akým spôsobom tieto kategorizácie sa majú vykonávať. V tomto zákone je konečne šanca, aby to bolo presne zakotvené a aby naozaj Úrad jadrového dozoru povinne vykonával túto činnosť. Ďakujem vám veľmi pekne za pozornosť.
M. Číž, podpredseda NR SR: (2009-06-25):
Vážené kolegyne, kolegovia, máme procedurálny návrh, preto musíme o ňom v zmysle rokovacieho poriadku hlasovať. Prezentujeme sa, prosím. Najprv musím uskutočniť postupne pred hlasovaním... Pán predseda, prosím ešte s interpeláciou pán predseda Hrušovský, s procedurálnym návrhom, áno. Zapnite mikrofón, prosím, pánovi Hrušovskému.
Pellegrini, Peter, predseda NR SR (2015-12-02):
Vážené panie poslankyne, vážení páni poslanci pokračujeme v prerušenom rokovaní hlasovaním. Najskôr o návrhu poslancov, ktorí navrhujú, aby sa voľba komisára pre deti a komisára pre osoby so zdravotným postihnutím (tlač 1812) vykonala tajným hlasovaním. Prosím, prezentujme sa a hlasujme o tom, že budeme hlasovať tajne. (Hlasovanie.) Prítomných 126, za hlasovalo 84, proti bolo 16, zdržalo sa 25 poslancov, nehlasoval 1. Konštatujem, že Národná rada schválila tajné hlasovanie. Pristúpime teda k tajnému hlasovaniu, ktoré vykonáme na dvoch hlasovacích lístkoch. (Reakcia z pléna.) S hlasovaniami. Nech sa páči, pán poslanec Mikloško.
Blanár, Juraj, podpredseda NR SR (2022-11-08):
Pani poslankyne, páni poslanci, prezentujme sa a hlasujme, aby sme postúpili zákon do tretieho čítania. (Hlasovanie.) Prítomných 131 poslancov, za hlasovalo 104, proti nebol žiaden poslanec, zdržali sa 26, 1 nehlasoval. Konštatujem, že sme v treťom čítaní .
Hrušovský, Pavol, predseda NR SR (2012-02-29):
Pán poslanec, spoločný spravodajca Přidal.
Heger, Eduard, poslanec NR SR (2019-12-03):
Pán kolega, ďakujem veľmi pekne za toto vystúpenie. Veľmi, veľmi priamočiaro ste pomenovali vlastne tie fakty aj to, to doplnenie čísel, presne tak, je to, naozaj je to jedno veľké divadlo a je smutné, že tohoto sa tu musíme dožívať v Národnej rade práve v tak dôležitých rokoch, ako sú a ako je aj tento rok, keďže vidíme, že naozaj Slovensko prichádza do ochladzovania, a tie čísla by mali byť úplne vyšperkované a mali by byť úplne pravdivé, mali sa, mali by sme sa o ne vedieť oprieť a tým pádom aj občania Slovenskej republiky. Tu to naozaj je postavené na vode a je o to zarážajúcejšie, takže, ale tak ako ste povedali, áno, je to divadlo, je to už, ako to je praktika tejto vlády, už, už naozaj v normálnej krajine by nemohol riaditeľ pokračovať na svojej stoličke, ak by priniesol takýto rozpočet, resp. vôbec, ak by ho vôbec len vytvoril. Takže toto všetko bude treba zmeniť. Ďakujem.
Hort, Milan, podpredseda NR SR (2011-09-13):
Reagovať na faktické poznámky teraz bude pán poslanec Branislav Ondruš, nech sa páči.
Fecko, Martin, poslanec NR SR (2014-11-09):
Ďakujem pekne. Pán premiér, školili ste nás, ako sa má vyvodzovať zodpovednosť za zlyhanie, tak ja pripomeniem iba jeden fakt, že pokiaľ bol Daniel Krajcer ministrom kultúry, tak osobne z tohto tu pultu vyhlásil, že pokiaľ nevyjde projekt zlúčenia Rozhlasu a televízie Slovenska, tak dáva demisiu a odstupuje. Zatiaľ som to u žiadneho ministra, ktorý je vo vláde, ktorého som mal tú česť zatiaľ zažiť, aby takto férovo sa postavil k nejakému svojmu prehrešku, ktorý už vopred avizuje, ak sa tak stane, odstupuje, nie až keď sa mu na to príde, nezažil. Ďalej, hovorili ste, chcete tu mať županov, starostov, lebo tí najlepšie vedia, ako to tam chodí alebo nechodí. Dúfam, že tým ste nechceli povedať, že ak nie je župan tu v parlamente, tak že iného župana a iného starostu podnet ide do koša. Ale, áno, nech sa páči, nech tu budú, ale nech berú jeden plat, nie tri platy, päť, sedem platov. Nech sa páči, nech sem prídu, keď stíhajú všetko robiť, ale za jeden plat. Ďalej ste hovorili, že nechodíme medzi ľudí. No ja som, nehnevajte sa, medzi ľuďmi a stretávam aj sem-tam vašich, takže môžem povedať, že sem-tam sa nájdeme v teréne. Ďalej, povedali ste, že starosta vyjde z obce a hneď je konfrontovaný so svojimi voličmi z očí do očí. Áno, a tvrdím, o to vyššia je zodpovednosť poslanca Národnej rady Slovenskej republiky, lebo ten vyjde z parlamentu a okamžite má svojho voliča, za ktorého je zodpovedný pred parlamentom. To znamená, je jedno, či ste z Topoľčian, z Prievidze, z Námestova, ale máte zodpovednosť za 5,4-miliónový národ slovenský, lebo ste v Národnej rade Slovenskej republiky. A ešte nakoniec, hovorili ste, že vás nebudú počúvať, keď tam bude iný politický nominant, tak ja sa pýtam: Môže čítať politický nominant ináč zákon ako nepolitický nominant? To máme dvojkoľajnosť zákonov? Zákony... (Prerušenie vystúpenia časomerom.)
Lajčák, Miroslav, minister zahraničných vecí a európskych záležitostí SR (2016-12-01):
Ďakujem pekne, vážený pán podpredseda. Vážený pán poslanec, Zuzana Ťapáková pracuje ako externá poradkyňa ministra zahraničných vecí a európskych záležitostí na základe dohody o pracovnej činnosti v zmysle Zákonníka práce. Prvá dohoda o pracovnej činnosti bola uzatvorená od 3. 11. 2015 do 2. 11. 2016. A druhá dohoda o pracovnej činnosti bola uzavretá od 3. 11. 2016 do 2. 5. 2017. Jej úlohou je dávať návrhy a radiť, nie riadiť. Nemá žiadne rozhodovacie právomoci ani kompetencie zasahovať do rozhodovacích procesov, takže ani zadávať úlohy zamestnancom. Poberá mesačne čistú mzdu 
1 490 eur. Za obdobie pôsobenia na ministerstve zahraničných vecí a európskych záležitostí od 3. 11. 2015 do 3. 11. 2016, to znamená za 12 mesiacov, prijala spolu 17 880 eur v čistom. Žiadne ďalšie odmeny vyplatené neboli. Tento údaj patrí k údajom, ktoré nie sú verejne zverejniteľné, ale pani Ťapáková požiadala o to, aby tento údaj bol zverejnený, aby sa nešírili nejaké dezinformácie. Ďakujem, skončil som.
Paška, Pavol, predseda NR SR (2012-05-03):
Pán poslanec Číž, chcete reagovať?
Pellegrini, Peter, predseda NR SR (2015-09-24):
Prezentujme sa a hlasujme o návrhu uznesenia. Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. (Hlasovanie.) Prítomných 128 poslancov, za hlasovalo 118, zdržalo sa 9 poslancov, nehlasoval 1. Konštatujem, že sme navrhované uznesenie schválili. Pristúpime teraz k hlasovaniu v prvom čítaní o vládnom návrhu zákona, ktorým sa mení a dopĺňa stavebný zákon, tlač 1782. Dávam slovo spravodajcovi Stanislavovi Kubánkovi, aby hlasovanie uviedol. [Hlasovanie o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov , tlač 1782.]
Grendel, Gábor, podpredseda NR SR (2021-10-26):
Pán poslanec Milan Mazurek.
Laššáková, Jana, podpredsedníčka NR SR (2013-12-10):
Pán poslanec Simon, nech sa páči.
Poliačik, Martin, poslanec NR SR (2016-03-23):
Dojímavá koalícia. Gratulujem. Pozrite sa, ja nikoho nejdem poučovať. Ani Kotleba, ani pán Krajniak. Je pravda, že na rokovaní táto téma otvorená bola, ale nebola dosiahnutá žiadna dohoda. Ani si nepamätám, že by pán Kotleba na nej trval. On sa opýtal na náš názor. My sme mu ho povedali a tým bola vec uzatvorená, čím sme predpokladali, že platí stav, aký bol navrhnutý vedením parlamentu na predchádzajúcom stretnutí predstaviteľov jednotlivých politických strán. Pán Krajniak, ja, ešte raz, nemám žiadne právo ani možnosť vás do ničoho tlačiť. Ja hovorím iba o tom, že na to, aby sme vedeli legitímne a správne rozhodnúť o tom, koľko tu máme mať podpredsedov parlamentu, by bolo dobré aspoň vedieť, čo ten podpredseda parlamentu robí. A obávam sa, že ten návrh, ktorý tu bol daný, nebol daný snahou o zoštíhlenie, nebol daný snahou o šetrenie. Bol to iba lacný a populistický krok ako koniec koncov celý program tejto novej strany, ktorá sa nám tu zasadla. Ďakujem pekne.
Laššáková, Jana, podpredsedníčka NR SR (2014-02-06):
Nech sa páči, pán poslanec Šebej, predseda zahraničného výboru. A pán poslanec je zároveň posledným prihláseným do rozpravy. Potom dám možnosť po jeho vystúpení prihlásiť sa do rozpravy ústne. Nech sa páči, máte slovo.
Krajniak, Milan, minister práce, sociálnych vecí a rodiny SR (2020-11-26):
Ďakujem veľmi pekne. Pán predseda, táto novela zákona o Zákonníku práce rieši tri zásadné veci. Po prvé rozširuje počet zástupcov zamestnancov v tripartite z jedného, ktorý je aktuálne, na troch, na minimálne troch, po druhé rieši problém, zjednodušene povedané, tých odborov, ktoré boli zakladané na pracoviskách bez toho, aby tí zakladajúci členovia odborovej organizácie boli zamestnanci. To je ten problém – v úvodzovkách – Daňo. A tretia vec, rieši problém gastráčov a to takým spôsobom, že v súlade s programových vyhlásením vlády navrhuje, aby každý zamestnanec si mohol vybrať, či chce dostávať finančný príspevok, alebo chce dostávať gastráče. Samozrejme, iba v prípade, ak zamestnávateľ nezabezpečí formou závodnej jedálne alebo iným spôsobom teplu stravu. Toto sú také tri najzákladnejšie veci, s ktorými vás si dovolím požiadať o podporu v prvom čítaní tohto zákona. Ďakujem.
Hrnčiar, Andrej, podpredseda NR SR (2017-04-04):
Ďakujem. Končím možnosť nahlásiť sa s faktickými poznámkami. Dve faktické poznámky. Nech sa páči, pani poslankyňa Jurinová.
Šeliga, Juraj, podpredseda NR SR (2020-09-29):
Pani poslankyňa Bittó Cigániková, nech sa páči.
A. Belousovová, podpredsedníčka NR SR: (2008-07-03):
Nech sa páči, prezentujme sa a hlasujme o procedurálnom návrhu pána poslanca Mečiara. (Hlasovanie.) Prítomných 83 poslancov, za 80, proti 1, zdržal sa 1, nehlasoval 1. Konštatujem, že procedurálny návrh pána poslanca Mečiara sme schválili. Chcem len upozorniť, že teda budeme rokovať po hlasovaní o tomto bode, ktoré prebehne, o 17.00 hodine s tým teda, že keďže sme schválili pánovi poslancovi Mikloškovi v neobmedzenom rozsahu, to znamená, že budeme, keby aj teda prišlo k tomu, že rokujeme po 19.00 hodine, aby ste boli na to pripravení, to len upozornenie. To bolo schválené v neobmedzenom rozsahu. (Reakcie z pléna.) To bolo schválené v neobmedzenom rozsahu, rešpektujte konečne rokovací poriadok. (Potlesk.) Teraz vyhlasujem päťminútovú prestávku. (Päťminútová prestávka.) (Po prestávke.)
Bugár, Béla, podpredseda NR SR (2017-03-23):
Teraz otváram možnosť sa prihlásiť ústne do rozpravy. Traja páni poslanci. Končím možnosť sa prihlásiť ústne do rozpravy. Pani poslankyňa Gaborčáková.
Zmajkovičová, Renáta, podpredsedníčka NR SR (2013-11-28):
Pani poslankyne, páni poslanci, podľa schváleného programu pristúpime k druhému čítaniu o vládnom návrhu zákona o presadzovaní práv duševného vlastníctva colnými orgánmi . Vládny návrh zákona je pod tlačou 713, spoločná správa výborov má tlač 713a. Prosím podpredsedu vlády a ministra financií Slovenskej republiky Petra Kažimíra, aby návrh zákona odôvodnil. (Ruch v sále.) Poprosím, kolegyne a kolegovia, aby ste sa utíšili v rokovacej sále, tých, ktorí nechcú zostať a zúčastniť sa rozpravy o vládnom návrhu zákona, aby opustili rokovaciu sálu. Ďakujem.
Blaha, Ľuboš, podpredseda NR SR (2024-01-26):
Ako ďalší sa do rozpravy za klub SLOVENSKO prihlásil pán poslanec Marek Krajčí. Klub má k dispozícii posledných dve minúty a štyri sekundy. Nech sa páči, pán poslanec Krajčí, máte slovo.
Figeľ, Ján, podpredseda NR SR (2015-05-27):
Pán kolega, prerušujem vaše vystúpenie, budete v ňom pokračovať po hlasovaní, ktoré po krátkej pauze pripravíme. (Prestávka.) (Po prestávke.)
Ďuriš Nicholsonová, Lucia, podpredsedníčka NR SR (2018-06-13):
Neukazujte, lebo nemáte čo ukazovať, vy ste si to presadili do rokovacieho poriadku. Veľmi pekne vás chcem poprosiť, aby ste to nerobili, pokračujte vo svojom prejave, ale bez tých pomôcok. Ja len dodržiavam váš rokovací poriadok.
P. Abrhan, poslanec: (2005-02-03):
Vládny návrh zákona prerokovali všetky uvedené výbory Národnej rady Slovenskej republiky takto: Národnej rade Slovenskej republiky ho odporúča schváliť s pripomienkou Výbor Národnej rady Slovenskej republiky pre pôdohospodárstvo, uznesenie č. 285 z 25. januára 2005. Ústavnoprávny výbor Národnej rady Slovenskej republiky neprijal platné uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov. Výbor Národnej rady Slovenskej republiky pre verejnú správu neprijal platné uznesenie, keďže podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nezískal podporu potrebnej nadpolovičnej väčšiny prítomných poslancov. Z uznesenia výboru Národnej rady Slovenskej republiky uvedeného pod bodom III tejto správy vyplýva nasledujúci pozmeňujúci a doplňujúci návrh. V čl. III slová „1. február 2005“ nahradiť slovami „1. apríl 2005“. Výbor Národnej rady pre pôdohospodárstvo, gestorský výbor, neprerokoval, gestorský výbor nebol uznášaniaschopný, a preto o spoločnej správe nerokoval. Počet členov výboru 13 poslancov, prítomní 4 poslanci. Ďakujem, pán predsedajúci, prosím, aby ste otvorili rozpravu a hlásim sa do nej ako prvý.
Štefanec, Ivan, poslanec NR SR (2013-05-23):
Ďakujem pekne, pani podpredsedníčka. Začnem pánom poslancom Podmanickým, veľmi jednoduchou odpoveďou. Bolo to preto, aby ste tam nekradli, pretože vás poznáme. (Potlesk.) No prečo sa zvýšila DPH? Pretože ste nechali prázdnu štátnu kasu, pán poslanec, pretože za jeden rok deficit išiel hore z 2,1 na 8 %, pretože ste nechali rozvrátené verejné financie, pretože vždy, keď prídete k moci, tak odovzdávate štát v horšom stave, než ste ho zdedili. Toto je vaša politika. A k cenám elektrickej energie. Ešte raz, pán poslanec, regulačná politika je v rukách nezávislého regulačného úradu. Od roku 2006 najvyššie ceny elektrickej energie pre zamestnávateľov v Únii, to je výsledok vášho nominanta a vašej regulačnej politiky. Pán poslanec Duchoň, no, nie je to pravda, samozrejme, čo hovoríte, že všetko sa odvíja len od zahraničia a Slovensko nemôže nič robiť. Demonštroval som to už aj vo vystúpení. A nie je to pravda, keď sa pozriete aj na údaje, ako bolo v rokoch 2004 až 2008 obdobie, na ktoré sa odvolávate, Nemecko rástlo (1,2, 0,7 % v rokoch 2004 – 2005, z roku 2003 dokonca z recesie, žiadne veľké časy). Nezamestnanosť v Nemecku bola ešte vyššia než u nás. Takže výsledkom tohto znižovania nezamestnanosti boli len a len tvrdé reformy. Bohužiaľ, výsledkom vašej politiky sú len deformy a tým pádom viac a viac nezamestnaných a pokles reálnych miest, to je výsledok vašej politiky. A daňové úniky. Keď ste preberali vládu, roku 2005 efektívnosť výberu DPH bola 75 %, keď ste odchádzali v roku 2010 bola 57 %. To je výsledok.
Bagačka, Michal, poslanec NR SR (2013-10-16):
Ďakujem pekne za slovo. Vážená pani predsedajúca, pán minister, kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 220 určil za spravodajcu k vládnemu návrhu zákona o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov (tlač 723). Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov a doložka zlučiteľnosti s právom Európskej únie. Vychádzajúc z oprávnení pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 27. septembra 2013 č. 693 a podľa § 71 rokovacieho poriadku Národnej rady navrhujem, aby návrh zákona prerokovali výbory: ústavnoprávny výbor, Výbor Národnej rady pre financie a rozpočet a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od jeho prerokovania v Národnej rade SR v prvom čítaní. Ďakujem pani predsedajúca, otvorte rozpravu.
Pellegrini, Peter, predseda NR SR (2015-02-11):
Pán poslanec Hraško.
Potocký, Milan, poslanec NR SR (2020-09-29):
Ďakujem za slovo, pán predsedajúci. Pán poslanec Žiak, ty veľmi dobre vieš, že tento zákon naozaj nie je reštriktívny. Vôbec nič nezakazuje ani neprikazuje ženám. Naopak, ak si ho poriadne prečítaš, tak zistíš, že slobodná voľba ženy a jej rozhodnutie zostáva ponechané. Takže nikto ženám nič nediktuje, a ty to veľmi dobre vieš. Naopak, tento zákon sa snaží tehotným ženám pomôcť pri ich rozhodovaní aj v ťažkej ekonomickej situácii, alebo v zdravotnej stránke, po sociálnej. Mňa mrzí, že niektorí politici, ktorí sa hlásia k liberálnemu spektru, sa tu snažá, snažia podnecovať nejaké vášne, emócie a rozdúchavať tu napätie v spoločnosti, čo nie je dobré. Veľmi dobre vieš, o čom je tento zákon, a nie je dobré, ak my ako politici sa správame nezodpovedne a vnášame do spoločnosti nepokoj, zvadu a zlobu. Proste ak sa tento zákon snaží pomôcť tehotným ženám, tak ho treba podporiť, ale ak tam vidíš proste niečo zlé, tak ja nechápem a pomenujem to jasne, čím tento zákon škodí tehotným ženám a nenarodeným deťom. Ďakujem veľmi pekne.
Novotný, Viliam, poslanec NR SR (2011-07-08):
O procedurálnom návrhu.
Kollár, Boris, predseda NR SR (2021-12-14):
Teraz udeľujem slovo pánovi poslancovi Dostálovi. Nech sa páči, pán poslanec, máte slovo.
Pellegrini, Peter, predseda NR SR (2023-12-08):
Vážené panie poslankyne, vážení páni poslanci, budeme pokračovať v rokovaní. Chcem vás informovať, že na poslaneckom grémiu sme viedli diskusiu, či výbor prebehol, alebo neprebehol v zmysle rokovacieho poriadku. Národná rada sa ale uznesením svojím rozhodla, že zaradila bod na návrh na skrátené legislatívne konanie do programu na dnes s tým, že ak bol podaný procedurálny návrh pani poslankyne Števulovej nezaradiť, nemôžem o ňom dať hlasovať, nakoľko Národná rada v tejto veci pred malou chvíľkou rozhodla, že zaradiť. Takže v tom prípade nie je možné o ňom hlasovať dať. Ďakujem veľmi pekne. Nasleduje druhé čítanie o vládnom návrhu zákona o pomoci pri splácaní úveru na bývanie a o zmene a doplnení niektorých zákonov. Myslím, že máme teraz ústnu rozpravu. Poprosím pána ministra, aby zaujal svoje miesto navrhovateľa, pani spravodajkyňu, a teraz poprosím o kľud v rokovacej sále. A dávam slovo pánovi poslancovi Hlinovi, aby vystúpil v ústnej rozprave, a pripraví sa pán poslanec Ledecký na svoje ústne vystúpenie. Nech sa páči. (Pokračovanie rokovania v druhom čítaní o vládnom návrhu zákona o pomoci pri splácaní úveru na bývanie a o zmene a doplnení niektorých zákonov , tlač 84.)
Bugár, Béla, podpredseda NR SR (2017-02-07):
Pán poslanec, môžem sa vás opýtať, či ešte budete dlho, lebo sme si odsúhlasili, že od pol piatej prerokujeme ďalší bod, lebo to môžme potom prerušiť. Ako chcete.
Kuffa, Štefan, poslanec NR SR (2023-06-14):
Ale pán Kamenický sa dotkol aj týchto otázok, tak by som poprosil, neskákať nám do reči, že čo tu rozprávame alebo nebudeme rozprávať... (Prerušenie vystúpenia predsedajúcim.)
Hrnčiar, Andrej, podpredseda NR SR (2017-04-06):
Ďalšiu otázku položil opäť pán poslanec Martin Fecko ministrovi práce, sociálnych vecí a rodiny Slovenskej republiky Jánovi Richterovi: Uvažuje ministerstvo s prijatím opatrení, ktoré by umožnili našim mamám skorší odchod do dôchodku? Myslím si, že si to stopercentne zaslúžia.
L. Nagy, poslanec: (2003-02-28):
Z. Martináková, podpredsedníčka NR SR: K tretiemu čítaniu. Páni poslanci, počuli ste, prezentujme sa a hlasujme o posunutí tohto návrhu do tretieho čítania. (Hlasovanie.) Prítomných 114 poslancov, za návrh 94, proti 11, zdržalo sa 7 poslancov, 2 nehlasovali. Konštatujem, že sme návrh posunuli do tretieho čítania. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Uzatváram možnosť hlásiť sa do rozpravy a vyhlasujem rozpravu za skončenú. Keďže v rámci tretieho čítania neboli podané žiadne návrhy, pristúpime k hlasovaniu o návrhu zákona ako o celku.
Ďuriš Nicholsonová, Lucia, podpredsedníčka NR SR (2018-05-25):
Otváram rozpravu k tomuto bodu. Písomne sa neprihlásil nikto, ale o slovo požiadala v zmysle rokovacieho poriadku pani navrhovateľka. Nech sa páči.
Sulík, Richard, predseda NR SR (2011-09-06):
Ďakujem. Uzatváram možnosť sa prihlásiť s faktickou poznámkou. Pán poslanec Jarjabek.
Miškov, Juraj, minister hospodárstva SR (2011-09-14):
Vážené panie poslankyne, vážení páni poslanci, chcel by som možno len v krátkosti zareagovať na vystúpenie pána poslanca Dostála. Iste aj sami uznáte, že žiadna vláda v doterajšej histórii Slovenskej republiky neurobila toľko pre slobodný prístup k informáciám a pre zverejňovanie informácií, ako robí práve táto vláda. Na druhej strane, žiaľ, nie je možné akceptovať návrhy mimovládnych organizácií Greenpeace Slovensko a VIA IURIS, ktoré smerujú k formulácii pozmeňovacích návrhov k tomuto návrhu zákona. Realizácia uvedených návrhov by mohla mať za následok neobmedzený a nekontrolovateľný prístup k ozaj citlivým informáciám o jadrových zariadeniach. Uvedené informácie, u ktorých obmedzenie prístupu voči súčasnému platnému právnemu stavu je značne zredukované, čo koniec koncov uznávajú aj Greenpeace a VIA IURIS, v nepovolaných rukách môžu vyvolať uľahčenie aktivity na zlovoľné konanie viacerých skupín. V súčasnej celosvetovej bezpečnostnej, finančnej a hospodárskej krízovej situácii nepovažujeme za vhodné rozširovať nekontrolovaný prístup k informáciám o objektoch osobitnej dôležitosti a ďalších dôležitých objektoch spôsobom, ktorým to navrhujú vyššie spomenuté mimovládne organizácie. (Prerušenie vystúpenia predsedajúcim.)
Laššáková, Jana, podpredsedníčka NR SR (2015-12-01):
Pán poslanec Huba, nech sa páči.